Covid-19-statistieke: Meer as 1 200 nuwe gevalle(Foto: LUCA SOLA/AFP) Suid-Afrika het nou meer as 1 578 000 bevestigde Covid-19-gevalle met 1 250 nuwe gevalle wat aangemeld is. Dr. Zweli Mkhize, minister van gesondheid, het Woensdagaand bevestig dat 1 578 450 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 54 285 nadat nog 48 sterftes aangemeld is: 11 in die Oos-Kaap, vier in die Vrystaat, vier in Gauteng, een in KwaZulu-Natal, 19 in Noordwes, vyf in die Noord-Kaap en vier in die Wes-Kaap. Tot dusver het 1 503 611 mense reeds van die virus herstel; dit is ’n herstelkoers van 95%. Suid-Afrika het tot dusver 10 590 107 toetse vir Covid-19 gedoen, 22 514 sedert die vorige verslag. Provinsiale statistieke: Sterftes en mense wat herstel het: